text: Възможностите на работодателите при спиране на работата в предприятията, при обявеното в страната извънредно положение | Велинов и партньори
  Skip to content
  Велинов и партньори
  Български
  English
  Deutsch
  Search for:
  Primary Menu
  За нас
  Принципи
  Партньори
  Корпоративна социална отговорност
  Е-ВИЗИТКИ
  Кариера
  Политика за поверителност
  Екип
  Асен Велинов
  Светослав Герджиков
  Весела Велинова
  Боряна Иванова
  Кристина Терзийска
  Десислава Хълтъкова
  Златка Коцалова
  Мариана Кирева
  Надя Чукова
  Правни услуги
  Търговско право
  Абонаментно правно обслужване
  Обществени поръчки
  Договорно право
  Вещно право и строителство
  Събиране на просрочени вземания
  Защита имуществото на длъжника
  Съдебни и арбитражни спорове
  Защита на лични данни
  Административни производства
  Несъстоятелност
  Трудово и осигурително право
  Право на интелектуалната собственост
  Данъчно право
  Банково и финансово право
  Капиталови пазари
  Международно право и право на Европейския съюз
  IT право
  Консултантски услуги
  Бизнес консултации
  Европроекти
  Полезна информация
  Обществени поръчки: всичко, което трябва да знаете
  Covid-19: мерки и действия свързани с извънредното положение
  Недвижими имоти: насоки за успешни сделки
  Полезна информация за бизнеса и гражданите
  GDPR: Защита на личните данни
  Интелектуална собственост
  Законодателни промени и полезни факти от света на правото
  Любопитно за „Велинов и партньори“
  Събития
  Онлайн консултация
  Участие в обществени поръчки чрез електронната платформа ЦАИС ЕОП
  Най-краткият път към европейско финансиране
  Безвъзмездна финансова помощ за средни предприятия за преодоляване на икономическите последствия от пандемията Covid-19
  Контакт
  Велинов и партньори / Полезна информация за бизнеса и гражданите / Възможностите на работодателите при спиране на работата в предприятията, при обявеното в страната извънредно положение
  Лична: Новини
  Възможностите на работодателите при спиране на работата в предприятията, при обявеното в страната извънредно положение
  16.03.2020
  С актуализираната заповед на министъра на здравеопазването от 13.03.2020 г., като част от противоепидемичните мерки, предприети на територията на страната ни за срок до 29.03.2020 г., е въведено преустановяване на посещенията в увеселителни и игрални зали, дискотеки, барове, ресторанти, заведения за бързо обслужване, питейни заведения, кафе сладкарници и големи търговски центрове тип МОЛ, с изключение на банковите и застрахователните офиси, хранителните магазини и аптеките в тях. На ресторанти и заведенията за бързо обслужване се разрешават доставки на адрес при строго спазване на санитарно-хигиенните изисквания. Изрично е посочено още, че „всички търговски дейности, неупоменати в заповедта, продължават да функционират по досегашния ред при строго спазване на санитарно-хигиенните изисквания.“
  Със заповедта на здравния министър е установена и забрана за извършване на конкретни дейности и провеждане на масови мероприятия, включително спортни, културно-развлекателни и научни (кина, театри, концерти, музеи, конференции, симпозиуми, спортни и СПА центрове, фитнес-зали и други).
  Изложените по-горе ограничителни мерки водят до значително засягане на дейността на множество предприятия в страната, като при някои от тях се касае за пълно или частично спиране на дейността на стопанските субекти. Това, от своя страна, поставя сложни въпроси относно развитието на трудовото правоотношение с работниците и служителите, пряко ангажирани в онази част от дейността на работодателя, която е предмет на ограничение.
  В случаите, когато въведените противоепидемични мерки практически водят до спиране на работата /временно преустановяване на дейността/ на цялото предприятие или негово обособено звено, работодателят разполага с възможността да обяви престой. При обявяването му от работниците и служителите може да сеизисква да бъдат на работните си места, в готовност да изпълняват трудовите си задължения в случай на отпадане на престоя, или обратно – работодателят да разпореди, че не е необходимо те да се явяват на работа за периода на престоя.
  Следва да се има предвид, че в описания случай, доколкото престоят не е по вина на работниците и служителите, работодателят ще дължи заплащане на трудовото им възнаграждение.
  С цел ограничаване на негативните икономически последици за предприятието при обявен престой, в Кодекса на труда са предвидени няколко правни инструмента, с които разполага работодателят:
  1) Едностранна промяна на мястото и характера на работа
  Работодателят може да възложи на работника или служителя, без неговотосъгласие, да извършва временно – докато престоят продължава, друга работа в същото или в друго предприятие, но в същото населено място или местност.Работодателят може да насочи човешкия ресурс към изпълнение на друга полезна за предприятието дейност, която не е предмет на ограничение, но е длъжен да се съобрази с квалификацията и здравословното състояние на съответния работник или служител.
  2) Предоставяне на платения годишен отпуск на работниците и служителите при престой повече от 5 работни дни
  В случай че престоят продължи повече от 5 работни дни, работодателят има право да предостави ползването на платения годишен отпуск на работника или служителя и без негово съгласие.
  При отчитане времето на престоя като основание за предоставянето на платения годишен отпуск, не следва да се включва времето, през което работникът или служителят е ползвал законоустановен отпуск – платен или неплатен, отпуск поради временна неработоспособност и т.н.
  Не се допуска предоставяне на неплатен отпуск от работодателя без съгласие на служителя.
  Предоставяне ползването на платения годишен отпуск без съгласието на работника или служителя е допустимо и в случаите, когато той, след покана от работодателя, не е поискал отпуска си до края на календарната година, за която се полага.
  В случаите когато дейността на предприятието не е съвсем спряла /така, че да се стигне до обявяване на престой/, а е налице намаляване на обема на работа, работодателят може да въведе временно – за период до три месеца в рамките на една календарна година, непълно работно време за цялото или част от предприятието. Продължителността на работното време в този случай не може да бъде по-малка от половината от законоустановената за периода на изчисляване на работното време, а самото въвеждане на непълно работно време се осъществява задължително след предварително съгласуване с представителите на синдикалните организации и на представителите на работниците и служителите по чл. 7, ал. 2 от КТ.
  Като абсолютно крайна мярка остава уволнението на работници и служители /при закриване на част от предприятието, съкращаване на щата, намаляване на обема на работа или при спиране на работа за повече от 15 работни дни/. Същото има тежки социални последици, а в контекста на обявеното извънредно положение и значителен морален и социално-отговорен елемент. Към настоящия момент активно се обсъждат и предстои да бъдат одобрени и приети конкретни компенсационни мерки от страна на държавата, които да подпомогнат бизнеса и работодателите и да защитят работниците и служителите от бъдещи уволнения.
  автор: адв. Десислава Хълтъкова,
  член на екипа на Консултантска къща „Велинов и партньори“
  Posted in Полезна информация за бизнеса и гражданите
  Post navigation
  Нови образци в заповедното производство
  Акцентите в Закона за мерките и действията по време на извънредното положение
  Как работим
  I
  Запознаваме се детайлно с нуждите на клиента
  II
  Предлагаме най- приложимата стратегия
  III
  Обсъждаме заедно предстоящите действия
  IV
  Изпълняваме плана с професионализъм
  V
  Контролираме внимателно всеки етап
  VI
  Постигаме търсения резултат
  Facebook
  LinkedIn
  YouTube
  Google Maps
  Съдържание
  Контакт
  Политика за поверителност
  2022 Велинов и партньори. Някои права запазени.
  WordPress theme by Loopink and Pixelflower
  ‹ › ×
  ‹ › ×
  Консултантска къща "Велинов и партньори" използва бисквитки, за да гарантира правилното функциониране на сайта, анализиране на трафика, както и за маркетингови цели.
  Приемам бисквитките Деактивирам бисквитките Научете повече
  Privacy & Cookies Policy
  Close
  Информация за бисквитки
  Този уебсайт използва бисквитки, за да подобри функционирането си, както и за маркетингови цели.
  Necessary
  Necessary
  Always Enabled
  Тези бисквитки дават възможност за предоставяне на подобрена функционалност и персонализация, като например видеоклипове и чат на живо.Те могат да бъдат зададени от нас или от доставчици на трети страни, чиито услуги сме добавили към нашите страници. Ако не разрешите тези бисквитки, е възможно някои или всички от посочените функционалности да не работят правилно.
  Non-necessary
  Non-necessary
  Нефункционални са всички бисквитки, които не са необходими за функционирането на уебсайта, а се използват специално за събиране на лични данни на потребителите чрез анализи, реклами и друго вградено съдържание.